*Što mislite zašto naš planet ima svoj dan? Brinu li se ljudi dovoljno dobro o svom planetu? Navedite neke prirodne ljepote! Utječe li onečišćenje na naš okoliš? Što je ekologija? Što želimo ljudima poručiti ekološkim porukama? Gdje najčešće vidimo ili čujemo ekološke poruke?*

Danas ćemo izrađivati plakat povodom Dana planeta Zemlje.

PLAKATI su prenosioci obavijesti na javnim površinama, vozilima, ulicama i sl. Zbog toga poruka na plakatima mora biti jasna, kratka i čitka. Na svakom plakatu mora biti vidljivo sljedeće: *O čemu nas obavještava? Je li poruka jasna? U kojem su odnosu veličine slike i teksta?*

Stoga, izradite plakat koji slavi naš lijep planet Zemlju. Budite maštoviti i kreativni. Možete raditi bojicama, flomsterima, kolažem, iskoristite što god imate kod kuće.

Kada napravite, pošaljite mi svoj rad.